
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 347 

23 Δεκεμβρίου 2011 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων των δύο όψεων 
(προς την πλευρά της οδού Β. Όλγας και προς 
τον κήπο του όμορου διατηρητέου από το ΥΠΠΟ 
κτιρίου) του κτιρίου που βρίσκεται στην οδό Β. 
Όλγας 106, στο Ο.Τ.96Δ στην Θεσσαλονίκη, φε- 
ρομένου ως ιδιοκτησίας Αριστοτέλη Λεβή, Καλ¬ 
λιόπης Τζάνου, Σωκράτη Μαυρομάτη και Κυρια¬ 
κής Μαυρομάτη και καθορισμός ειδικών όρων και 


περιορισμών δόμησης. 1 

Χαρακτηρισμός ως μνημείου του παλιού φάρου Ντά- 
να στη νήσο Πόρο Τροιζηνίας, ιδιοκτησίας Ελλη¬ 
νικού Πολεμικού Ναυτικού. 2 

Έγκριση τροποποίησης ρυμοτομικού σχεδίου πόλε- 
ως Σχηματαρίου του Δήμου Τανάγρας Βοιωτίας, 
δί αναγνωρίσεως υπάρχοντος κοινόχρηστου χώ¬ 
ρου ως πεζόδρομου στο Ο.Τ. 175. 3 


ΑΠΟΦΑΣΕΙ Σ 

Αριθμ. 3647 (1) 


Χαρακτηρισμός ως διατηρητέων των δύο όψεων (προς 
την πλευρά της οδού Β. Όλγας και προς τον κήπο 
του όμορου διατηρητέου από το ΥΠΠΟ κτιρίου) του 
κτιρίου που βρίσκεται στην οδό Β. Όλγας 106, στο 
Ο.Τ.96Δ στην Θεσσαλονίκη, φερομένου ως ιδιοκτη¬ 
σίας Αριστοτέλη Λεβή, Καλλιόπης Τζάνου, Σωκράτη 
Μαυρομάτη και Κυριακής Μαυρομάτη και καθορισμός 
ειδικών όρων και περιορισμών δόμησης. 

Ο ΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ 69Α') και αντικαταστάθηκε με το άρθρο 3 του 
Ν.2831/2000 (ΦΕΚ 140Α') «Τροποποίηση των διατάξεων 
του Ν.1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 


β) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 167/2005 (ΦΕΚ 220Α') «Οργανισμός του 
Υπουργείου Μακεδονίας - Θράκης». 

δ) Του Π.Δ. 63/21-4-2005 (ΦΕΚ 98Α/22-4-2005) «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα». 

ε) Του Π.Δ. 185/2009 (ΦΕΚ 213Α707.10.2009) και ειδικό¬ 
τερα του άρθρου 3 που αναφέρεται στην μετατροπή 
του Υπουργείου Μακεδονίας - Θράκης σε Γ ενική Γ ραμ- 
ματεία Μακεδονίας - Θράκης και μεταφορά αυτού ως 
σύνολο αρμοδιοτήτων, υπηρεσιών θέσεων και προσω¬ 
πικού στο Υπουργείο Εσωτερικών. 

στ) Του Π.Δ. 96/2010 (ΦΕΚ 170Α728.09.2010) και ειδι¬ 
κότερα του άρθρου 2, παρ. β που αναφέρεται στην με¬ 
ταφορά της Γ ενικής Γ ραμματείας Μακεδονίας Θράκης 
ως σύνολο αρμοδιοτήτων, θέσεων και προσωπικού από 
το Υπουργείο Εσωτερικών στο Υπουργείο Οικονομίας, 
Ανταγωνιστικότητας και Ναυτιλίας. 

ζ) Του Π.Δ. 65/2011 (ΦΕΚ 147/Α727.06.2011) και ειδικό¬ 
τερα του αρθ. 4 που αναφέρεται στην συγχώνευση 
του Υπουργείου Οικονομίας, Ανταγωνιστικότητας και 
Ναυτιλίας και του Υπουργείου Θαλασσίων Υποθέσεων, 
Νήσων και Αλιείας στο Υπουργείο Ανάπτυξης, Ανταγω¬ 
νιστικότητας και Ναυτιλίας. 

η) Την υπ’ αριθμ. 3392/25.10.2011 (ΦΕΚ 2622/Β708.11.2011) 
απόφαση του Υπουργού Ανάπτυξης, Ανταγωνιστικότη¬ 
τας και Ναυτιλίας, Μιχαήλ Χρυσοχοίδη περί εξουσιοδό¬ 
τησης στο Γ ενικό Γ ραμματέα, στον Προϊστάμενο Γ ενικής 
Διεύθυνσης και στους Προϊσταμένους των Διευθύνσεων, 
των Αυτοτελών Τ μημάτων και Τ μημάτων της Γ ενικής 
Γραμματείας Μακεδονίας Θράκης για υπογραφή εγ¬ 
γράφων «Με εντολή Υπουργού». 

2. Την από 14.07.2011 αιτιολογική έκθεση για την έκ¬ 
δοση υπουργικής απόφασης για τον χαρακτηρισμός ως 
διατηρητέων των δύο όψεων (προς την πλευρά της οδού 
Β. Όλγας και προς τον κήπο του όμορου διατηρητέου 
από το ΥΠΠΟ κτιρίου) του κτιρίου που βρίσκεται στην 
οδό Β. Όλγας 106, στο Ο.Τ.96Δ στην Θεσσαλονίκη, φε¬ 
ρομένου ως ιδιοκτησίας Αριστοτέλη Λεβή, Καλλιόπης 
Τζάνου, Σωκράτη Μαυρομάτη και Κυριακής Μαυρομάτη 
και καθορισμός ειδικών όρων και περιορισμών δόμησης, 














3362 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


του Τμήματος ΠΕ.ΧΩ.Δ.Ε. της Δ/νσης Περιβάλλοντος και 
Υποδομών της Γ.Γ.ΜΑ.Θ. 

3. Την υπ’ αριθμ. 2647/18.08.2011 ένσταση των ιδιοκτη¬ 
τών κατά της παραπάνω αιτιολογικής έκθεσης. 

4. Την υπ’ αριθμ. 2658/19.08.2011 ένσταση του ιδιοκτήτη 
Σωκράτη Μαυρομάτη. 

5. Την από 14.09.2011 εξέταση των ενστάσεων από την 
Υπηρεσία, αποφασίζουμε: 

1. Απορρίπτουμε την υπ’ αριθμ. 2647/18.09.2011 ένστα¬ 
ση των ιδιοκτητών και εν μέρει την υπ’ αριθμ. 2658/ 
19.08.2011 ένσταση του ιδιοκτήτη Σ. Μαυρομάτη κατά 
της από 14.07.2011 αιτιολογικής έκθεσης της Δ/νσης 
Περιβάλλοντος και Υποδομών της Γ.Γ.ΜΑ.Θ. 

Χαρακτηρίζουμε ως διατηρητέες τις δύο όψεις (προς 
την πλευρά της οδού Βασ. Όλγας και προς τον κήπο 
του όμορου διατηρητέου από το ΥΠΠΟ κτιρίου), του 
κτίσματος που βρίσκεται στην οδό Βασ. Όλγας 106, στο 
Ο.Τ. 96Δ στην Θεσσαλονίκη και της περίφραξής του 
προς την οδό Β. Όλγας, σύμφωνα με το τοπογραφικό 
διάγραμμα που συνοδεύει την απόφαση αυτή, φερομέ- 
νου ως ιδιοκτησίας Αριστοτέλη Λεβή, Καλλιόπης Τζάνου, 
Σωκράτη Μαυρομάτη και Κυριακής Μαυρομάτη, για τους 
παρακάτω λόγους: 

α) Οι όψεις διαθέτουν αξιόλογα στοιχεία και εντάσ¬ 
σονται σε ευρύτερο σύνολο σημαντικών διατηρητέων 
κτιρίων της συνοικίας των Εξοχών, στην ανάδειξη των 
οποίων μπορεί να συμβάλλει η διατήρησή τους, 

β) Η μορφή, η θέση του κτιρίου και η συνέχεια με 
τα σημαντικά όμορα διατηρητέα κτίρια, συμβάλει στην 
δημιουργία ενός αξιόλογου αρχιτεκτονικού μετώπου επί 
της οδού Βασ. Όλγας και στην διατήρηση της εικόνας 
του πολεοδομικού ιστού της συνοικίας των Εξοχών της 
Θεσσαλονίκης. 

γ) Η περίφραξη προς την οδό Β. Όλγας μπορεί να 
λειτουργήσει ως συνέχεια των αντίστοιχων ορίων των 
γειτονικών διατηρητέων μνημείων. 

2. Επιτρέπεται: 

α) Η ανέγερση νέου κτιρίου πίσω και σε επαφή με τις 
διατηρητέες όψεις και η προσθήκη κατ’ επέκταση προς 
την τυφλή όψη της όμορης ιδιοκτησίας, 

β) Η προσθήκη καθ’ ύψος τριών ορόφων. Προς την οδό 
Β. Όλγας η προσθήκη δεν θα ακολουθεί το περίγραμ¬ 
μα της προεξοχής της κύριας όψης και θα βρίσκεται 
εν μέρει πίσω από το στηθαίο της διατηρητέας όψης 
(3ος όροφος). Προς την πλευρά του όμορου διατηρητέ¬ 
ου μνημείου η προσθήκη θα ακολουθεί την οικοδομική 
γραμμή. Το συνολικό ύψος του τελικού κτιρίου δεν θα 
ξεπερνά τα είκοσι δύο και μισό μέτρα (22,50μ) από τη 
στάθμη του εδάφους προς την οδό Β. Όλγας, όπως αυτή 
φαίνεται στην ελεγμένη από την Πολεοδομία αποτύπω¬ 
ση που κατατέθηκε στην Υπηρεσία μας με την μελέτη 
κατεδάφισης (14μ. μέχρι την σημερινή στάθμη οροφής 
της διατηρητέας όψης + 8,5μ), χωρίς να εξαντλείται το 
προβλεπόμενο από τους όρους δόμησης της περιοχής 
ύψος και χωρίς υπέρβαση των όρων δόμησης που ισχύ¬ 
ουν για την περιοχή. Σε κάθε περίπτωση, η προσθήκη 


θα πρέπει να είναι χαμηλότερη τουλάχιστον κατά έναν 
όροφο από την όμορη πολυκατοικία στην οποία θα 
εφάπτεται. 

γ) Η κατεδάφιση και ανακατασκευή στην ίδια μορφή 
μόνο των δύο διατηρητέων όψεων της μεταγενέστερης 
προσθήκης (3ος όροφος), προκειμένου να αντιμετωπι¬ 
στούν προβλήματα στατικής φύσης λόγω της τοπο¬ 
θέτησής τους, κατά κύριο λόγο, σε εσοχή ως προς το 
αρχικό διώροφο κτίσμα (οι όψεις του οποίου θα πρέπει 
να διατηρηθούν), ενώ επιβάλλεται η αποκατάσταση των 
κουφωμάτων με αντίστοιχα που θα εναρμονίζονται με 
εκείνα των δυο πρώτων επιπέδων των διατηρητέων 
όψεων του κτιρίου. 

δ) Η ανακατασκευή του στηθαίου της τελευταίας 
στάθμης των διατηρητέων όψεων σε μικρότερο ύψος 
από το αρχικό (μέγιστη υποβάθμιση κατά εξήντα εκατο¬ 
στά (0,60μ.), προκειμένου να είναι δυνατή η εσωτερική 
διαρρύθμιση των ορόφων της νέας προσθήκης, ώστε 
τα ανοίγματα του υπερκείμενου από τις διατηρητέες 
όψεις ορόφου που θα κατασκευαστεί να βρίσκονται σε 
κανονικό ύψος (περβάζια παραθύρων κ.τλ.). 

ε) Η προσαρμογή του μεσαίου ανοίγματος (θύρα 
στην κύρια όψη προς την οδό Β. Όλγας) με αντίστοιχα 
μορφολογικά χαρακτηριστικά και η διαμόρφωση της 
πρόσβασης στο ισόγειο, ώστε να εξυπηρετούνται οι λει¬ 
τουργικές ανάγκες της χρήσης του κτιρίου. Αν η στάθμη 
του δαπέδου του ισογείου υποβιβαστεί, θα πρέπει η 
κεντρική θύρα της διατηρητέας όψης να κατασκευαστεί 
με μεγαλύτερο ύψος και να διαμορφωθεί ανάλογα ο 
περιβάλλων χώρος. 

στ) Η εσωτερική διαρρύθμιση των στάθμεων του κτι¬ 
ρίου ώστε να εξασφαλίζεται ύψος τουλάχιστον 5,00μ. 
στο ισόγειο εφόσον δεν επηρεάζονται οι διατηρητέες 
όψεις του κτιρίου. 

ζ) Η διάνοιξη εισόδου στην υπάρχουσα περίφραξη 
προς την οδό Β. Όλγας προκειμένου να διευκολυνθεί η 
πρόσβαση στο ισόγειο κατάστημα. 

3. Όλες οι επεμβάσεις, προσθήκες και η χρωματική 
οργάνωση των όψεων, ελέγχονται από την Επιτροπή 
Αρχιτεκτονικού και Πολεοδομικού Ελέγχου (Ε.Π.Α.Ε.) 
και εγκρίνονται από τη Διεύθυνση Περιβάλλοντος και 
Υποδομών της Γ ενικής Γ ραμματείας Μακεδονίας - Θρά¬ 
κης- 

4. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

5. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Νοεμβρίου 2011 

Με εντολή Υπουργού 
Ο Γ ενικός Γ ραμματέας 
Γ. ΧΑΤΖΗΚΩΝΣΤΑΝΤΙΝΟΥ 

Αριθμ. ΥΠΠΟΤ/ΔΝΣΑΚ/107066/1911 (2) 

Χαρακτηρισμός ως μνημείου του παλιού φάρου Ντάνα 
στη νήσο Πόρο Τροιζηνίας, ιδιοκτησίας Ελληνικού 
Πολεμικού Ναυτικού. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: α) του άρθρου 90 του Π.Δ. 63/2005 
(ΦΕΚ 98/Α/22-04-2005) «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα», καθώς 
και ότι από την εφαρμογή των κανονιστικών αυτών δια¬ 
τάξεων δεν προκαλείται δαπάνη σε βάρος του Κρατικού 
προϋπολογισμού. 

β) Το Π.Δ. 186/2009 «Συγχώνευση των Υπουργείων 

Πολιτισμού και Τουριστικής Ανάπτυξης» (ΦΕΚ 213/Α/ 
07-10-2009). 

γ) Το Π.Δ. 110/2011 «Διορισμός Αντιπροέδρων της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 243/Α/11-11-2011). 

δ) Του Ν. 3028/02 και ιδίως του άρθρου 6 παρ. 4 (Φ.Ε.Κ. 
153/Α/28-6-2002) «Για την προστασία των Αρχαιοτήτων 
και εν γένει της Πολιτιστικής Κληρονομιάς». 

ε) Του Ν. 2039/92 (Φ.Ε.Κ. 61/Α/13-4-92) «Περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

στ) Του Π.Δ.191/2003 (ΦΕΚ 146/Α/13-6-2003) «Περί Ορ¬ 
γανισμού του Υπουργείου Πολιτισμού». 

2. Την υπουργική απόφαση ΥΠΠΟ/ΔΟΕΠΥ/ΤΠΟ- 
ΝΥΣ/15/3696/20-1-2004 «Μεταβίβαση αρμοδιοτήτων 


του Υπουργού Πολιτισμού στις Περιφερειακές....» (ΦΕΚ 
70/Β/20-1-2004) καθώς και την υπουργική απόφαση 
ΥΠΠΟ/ΔΟΕΠΥ/ΤΠΌΝΥΣ/14/3698/20-1-2004 «Οργάνωση 
και λειτουργία των Συμβουλίων του Ν. 3028/2002» (ΦΕΚ 
70/Β/20-1-2004) 

3. Την από 5-09-2011 εισήγηση της Διεύθυνσης Νεώ- 
τερης και Σύγχρονης Αρχιτεκτονικής Κληρονομιάς και 
τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό πρακτικού 25/ 
8-09-2011 (Θέμα 5ο), αποφασίζουμε: 

Χαρακτηρίζουμε ως μνημείο, σύμφωνα με τις διατά¬ 
ξεις του άρθρου 6 παρ. 1β του Ν. 3028/2002, τον παλιό 
φάρο Ντάνα στη νήσο Πόρο Τροιζηνίας, σύμφωνα με το 
συνημμένο τοπογραφικό διάγραμμα, ιδιοκτησίας Ελλη¬ 
νικού Πολεμικού Ναυτικού, διότι είναι αξιόλογο κτίσμα 
του τέλους του 19ου αιώνα, με ενδιαφέροντα για το 
είδος του αρχιτεκτονικά στοιχεία και αποτελεί σημα¬ 
ντική ιστορική μονάδα του Ελληνικού Δικτύου Φάρων 
και σημείο αναφοράς για την περιοχή. 

Η παρούσα απόφαση δεν αποτελεί αναγνώριση κυρι¬ 
ότητας ή τίτλου ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2011 

Ο ΥΠΟΥΡΓΟΣ 

ΠΑΥΛΟΣ ΓΕΡΟΥΛΑΝΟΣ 

Αριθμ. 4430 (3) 

Έγκριση τροποποίησης ρυμοτομικού σχεδίου πόλεως 
Σχηματαρίου του Δήμου Τανάγρας Βοιωτίας, δί ανα- 
γνωρίσεως υπάρχοντος κοινόχρηστου χώρου ως πε¬ 
ζοδρόμου στο Ο.Τ. 175. 

Ο ΑΝΤΙΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν.3852/2010 Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης, όπως τροποποιήθηκαν και ισχύ¬ 
ουν σήμερα. 

2. Το Π.Δ. 148/10 (ΦΕΚ 241 Α/27-12-2010) Οργανισμός 
της Περιφέρειας Στερεός Ελλάδας. 

3. Την υπ’ αριθμ. 24/7-1-2011 απόφαση Περιφερειάρχη 
Στερεός Ελλάδας σχετικά με τον ορισμό Αντιπεριφε- 
ρειαρχών. 

4. Την υπ’ αριθμ. 802/126/20-1-2011 απόφαση Περιφε¬ 
ρειάρχη Στερεός Ελλάδας σχετικά με την μεταβίβαση 
αρμοδιοτήτων στους Αντιπεριφερειάρχες. 

5. Τις διατάξεις του από 17-7/16-8-1923 Ν.Δ. (ΦΕΚ 228/ 
Α/29) «Περί σχεδίων πόλεων, κωμών και συνοικισμών 
του Κράτους και οικοδομής αυτών». 

6. Τις διατάξεις του άρθρου 29 του Ν. 2831/00 (ΦΕΚ 
140/Α/00) όπως αντικαταστάθηκαν από το άρθρο 10 του 
Ν. 3044/26-08-02 (ΦΕΚ 197/Α/02). 

7. Τις διατάξεις του άρθρου 21 του Π.Δ. της 3-4-29 
(ΦΕΚ 155/Α/29) που διατηρήθηκαν σε ισχύ με το άρθρο 
31, παραγρ. 3 του Ν. 1577/85. 

8. Τις διατάξεις του Ν. 1337/83 (ΦΕΚ 33/Α/83) και ειδι¬ 
κότερα του άρθρου 28 αυτού. 

9. Την υπ’ αριθμ. 18894/5-5-06 εγκύκλιο (Εγκύκλιος 
6/2006) του ΥΠΕΧΩΔΕ «Άσκηση αρμοδιοτήτων Πολεο- 
δομικού Σχεδιασμού». 

10. Την υπ’ αριθμ. 61760/12080/85/2-10-87 εγκύκλιο 
(Εγκύκλιος 85/87) «Διευκρινίσεις του άρθρου 28 του 
Ν. 1337/83». 

11. Τις υ’ αριθμ. 1/61,8/75,84/00,43511/161/88 και 29454/03 
εγκυκλίους του ΥΠΕΧΩΔΕ. 


12. Το Π.Δ. 481/Δ/97 περί εγκρίσεως πολεοδομικής με¬ 
λέτης του οικισμού Σχηματαρίου. 

13. Την υπ αριθμ. 3103/05 απόφαση Νομάρχη Βοιωτίας 
περί κυρώσεως της πράξης εφαρμογής του οικισμού 
Σχηματαρίου. 

14. Την υπ’ αριθμ. 84/09 απόφαση του Δημοτικού Συμ¬ 
βουλίου Δήμου Σχηματαρίου περί τροποποιήσεως του 
Ο.Τ.175 και τα σχετικά αποδεικτικά δημοσιεύσεως αυτής. 

15. Την από 9-12-2010 εισήγηση της Δ/νσης Χ.Ο.Π.Ν.Α. 
Βοιωτίας προς το Συμβούλιο Χ.Ο.Π.Ν.Α. Βοιωτίας και 
την σύμφωνη ομόφωνη γνωμοδότηση (πρακτικό 2/ 
9-12-2010, θέμα 4ο) του Σ.Χ.Ο.Π.Ν.Α. Βοιωτίας υπέρ της 
αναγνωρίσεως του υπάρχοντος κοινόχρηστου χώρου 
ως πεζόδρομου στο Ο.Τ.175. 

Και επειδή: 

1. Με την υπόψη τροποποίηση δεν μειώνονται οι κοι¬ 
νόχρηστοι χώροι. 

2. Η υπ’ όψιν τροποποίηση, αποτελεί σημειακή-εντοπι- 
σμένη τροποποίηση, συνεπώς η έγκριση της αποτελεί 
αρμοδιότητα της Περιφέρειας σύμφωνα με το άρθρο 
186.11.ΣΤ.39 του Ν.3852/2010. 

3. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, ή του 
οικείου ΟΤΑ, ή οποιουδήποτε φορέα, αποφασίζουμε: 

Εγκρίνουμε την τροποποίηση του ρυμοτομικού σχε¬ 
δίου πόλεως Σχηματαρίου, του Δήμου Τανάγρας Βοι¬ 
ωτίας, δί αναγνωρίσεως υπάρχοντος κοινόχρηστου 
χώρου ως πεζοδρόμου, μεταξύ των ιδιοκτησιών 024- 
025-026, εντός του Ο.Τ. 175 του ρυμοτομικού σχεδίου, 
όπως φαίνεται στο συνημμένο τοπογραφικό διάγραμμα 
κλίμακας 1:1000, το οποίο αποτελεί αναπόσπαστο τμήμα 
της παρούσας. 

Η απόφαση αυτή με το συνημμένο της Τοπογραφικό 
Διάγραμμα να δημοσιευθεί στην Εφημερίδα της Κυ- 
βερνήσεως. 

Λαμία, 28 Νοεμβρίου 2011 

Ο Αντιπεριφερειάρχης 
ΝΙΚΟΛΑΟΣ ΜΠΕΤΣΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2410 597449 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη ίΐοοίριτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε.. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟΠΠ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/όνά, δημοσιευμάτων μιας εταιρείας στο τεύχος Α.Ε.-Ε.Π.Ε. σε 5 € ανά έτος. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε.. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό 
Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επι- 
στρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών 
και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγ¬ 
γελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
στην ιστοσελίδα του Εθνικού Τυπογραφείου (νννννν.βΙ. 9 Ο 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































